

**ԵՐԵՎԱՆ ՔԱՂԱՔԻ ՇԵՆԳԱՎԻԹ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

**ÐÐ, ù. ºñ¨³Ý, ¶. ÜÅ¹»ÑÇ 26, ÷áëï³ÛÇÝ ¹³ëÇãª 0026 Ñ»é`(+374 11) 518811, ¿É. ÷áëï ` shengavit@yerevan.am**

**Ն/65097-23 13 դեկտեմբեր 2023թ**

**ԵՐԵՎԱՆԻ ՔԱՂԱՔԱՊԵՏԱՐԱՆԻ ԱՇԽԱՏԱԿԱԶՄԻ**

**«ՀԱՅԿԱԶՈՒՆՔ» ՍՊԸ-Ի ՏՆՕՐԵՆ**

**ԿԱՐԵՆ ՄԱՑԱԿՅԱՆԻՆ**

**/հասցե՝ ք․Երևան, Աջափնյակ, Նորաշեն 18, բն. 41, էլ․փոստ՝**

**haykazunq22@mail.ru/**

**Ծ Ա Ն ՈՒ Ց ՈՒ Մ**

**Պայմանագիրը միակողմանի (ամբողջությամբ) լուծելու մասին**

Հարգելի՛ պարոն Մացակյան,

Երևանի քաղաքապետարանի և «Հայկազունք»ՍՊԸ-ի միջև 16.11.2023թ. կնքվել է ԵՔ-ԳՀԱՊՁԲ-23/69ծածկագրով ապրանքների մատակարարման գնման պայմանագիր, ըստ որի պետք է իրականացվեր Շենգավիթ վարչական շրջանի բազմազավակ, երիտասարդ և այլ խմբերին պատկանող ընտանիքների համար սննդի փաթեթների մատակարարում:

1.1 կետի համաձայն՝ «Վաճառողը պարտավորվում է սույն պայմանագրով (այսուհետ` պայմանագիր) սահմանված կարգով, ծավալներով, ժամկետներում և հասցեով Գնորդին մատակարարել պայմանագրի N 1 հավելվածով՝ Տեխնիկական բնութագիր-գնման ժամանակացույցով նախատեսված Երևան քաղաքի Շենգավիթ վարչական շրջանի բազմազավակ, երիտասարդ և այլ խմբերին պատկանող ընտանիքների համար սննդի փաթեթները, իսկ Գնորդը պարտավորվում է ընդունել ապրանքը և վճարել դրա համար։

Պայմանագրի անբաժանելի մասը կազմող N 1 հավելվածով սահմանված ապրանքների մատակարարման ժամանակացույցի պահանջներով պայմանագրի կատարման ժամկետ է սահմանված՝ պայմանագրերն ուժի մեջ մտնելու օրվանից մինչև 25.12.2023թ․ներառյալ։

«Հայկազունք» ՍՊԸ-ն հրաժարվում է մատակարարել ԵՔ-ԳՀԱՊՁԲ-23/69 պայմանագրով նախատեսված ապրանքները:

ՀՀ քաղաքացիական օրենսգրքի 408-րդ հոդվածի համաձայն՝ «Պարտավորության խախտում է համարվում այն չկատարելը կամ անպատշաճ (կետանցով, ապրանքների, աշխատանքների և ծառայությունների թերություններով կամ պարտավորության բովանդակությամբ որոշվող այլ պայմանների խախտմամբ) կատարելը»:

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»:

Պայմանագրի 2․4․1 կետի համաձայն՝ Վաճառողը պարտավոր է Գնորդին հանձնել ապրանքը՝ պայմանագրով նախատեսված կարգով, ծավալներով, ժամկետներում և հասցեով։

 ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

«Գնումների մասին» ՀՀ օրենքի 6-րդ հոդվածի 1-ին մասի 6-րդ կետով նախատեսված հիմքերն ի հայտ գալու դեպքում պատվիրատուի ղեկավարի պատճառաբանված որոշման հիման վրա լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում։ Ընդ որում  սույն կետում նշված որոշումը պատվիրատուի ղեկավարը կայացնում է գնման ընթացակարգը չկայացած հայտարարվելու կամ կնքված պայմանագրի վերաբերյալ հայտարարությունը հրապարակելու կամ պայմանագիրը միակողմանի լուծելու մասին հայտարարությունը (ծանուցումը) հրապարակելու օրվան հաջորդող տասներորդ օրը: Որոշումը կայացվելուն հաջորդող օրը այն գրավոր տրամադրվում է լիազորված մարմնին և մասնակցին: Լիազորված մարմինը մասնակցին ներառում է գնումների գործընթացին մասնակցելու իրավունք չունեցող մասնակիցների ցուցակում որոշումն ստանալուն հաջորդող քառասուներորդ օրվան հաջորդող հինգերորդ օրը, իսկ որոշումն ստանալուն հաջորդող քառասուներորդ օրվա դրությամբ մասնակցի կողմից որոշման բողոքարկման վերաբերյալ հարուցված և չավարտված դատական գործի առկայության դեպքում` տվյալ դատական գործով եզրափակիչ դատական ակտն ուժի մեջ մտնելու օրվան հաջորդող հինգերորդ օրը, եթե դատական քննության արդյունքով որոշման կատարման հնարավորությունը չի վերացել:

Եթե՝

սույն կետով նախատեսված՝ լիազորված մարմնին որոշումը ներկայացվելու վերջնաժամկետը լրանալու օրվա դրությամբ մասնակիցը կամ պայմանագիրը կնքած անձը վճարել է հայտի, պայմանագրի և (կամ) որակավորան ապահովման գումարը, ապա պատվիրատուն տվյալ մասնակցին ցուցակում ներառելու պատճառաբանված որոշումը չի ներկայացնում լիազորված մարմին.

մասնակցի կամ պայմանագիրը կնքած անձի կողմից հայտի, պայմանագրի և (կամ) որակավորան ապահովման գումարի վճարումն իրականացվել է լիազորված մարմնին որոշումը ներկայացվելու վերջնաժամկետը լրանալուց հետո, բայց ոչ ուշ, քան մասնակցին կամ պայմանագիր կնքած անձին ցուցակում ներառելու վերջնաժամկետը լրանալու օրը, ապա պատվիրատուն դրա մասին գրավոր տեղեկացնում է լիազորված մարմին, որի հիման վրա մասնակիցը չի ներառվում ցուցակում:

Հաշվի առնելով այն հանգամանքը, որ «Հայկազունք» ՍՊԸ-ի կողմից խախտվել է պայմանագրով սահմանված պարտավորությունները, Երևան քաղաքի Շենգավիթ վարչական շրջանը, ղեկավարվելով վերը նշված իրավական հիմքերով, միակողմանի, հրաժարվում է կնքված պայմանագրից՝ համապատասխանաբար համարելով այն լուծված և պատշաճ ծանուցումն ապահովելու նպատակով կիրառելով ՀՀ կառավարության 2017 թվականի մայիսի 4-ի N526-Ն որոշմամբ հաստատված «Գնումների գործընթացի կազմակերպման մասին» կարգի 33-րդ կետի 17-րդ ենթակետով սահմանված դրույթները:

**ՀԱՐԳԱՆՔՈՎ՝**

**ՌԱԶՄԻԿ ՄԿՐՏՉՅԱՆ**



Ֆինանսական բաժին

Կատ.՝ Ս․ Պապյան

Հեռ.011 518821